Фелипе Маса
Фелипе Маса () е пилот от Формула 1. Роден е в Сао Пауло (Бразилия) на 25 април 1981 г.

Ранни години 
Още на 9 години Маса започва да се състезава с картинг, завършвайки първия си сезон на 4-то място. През следващите 7 години продължава да се състезава в национални и международни шампионати.

През 1998 г. се състезава във Формула Шевролет, завършвайки бразилския шампионат на 5-о място. През следващата година печели 3 от 10-те състезания и печели шампионата.

През 2000 г. Фелипе се премества в Европа, за да вземе участие в италианската Формула Рено. Още в първия си сезон спечелва шампионата.

Веднага след успеха си получава предложение да участва във Формула 3, но Фелипе избира да се състезава в европейските серии на Формула 3000. Спечелвайки 6 от 8-те състезания, талантливият пилот завършва на 1-во място в крайното класиране за сезона.

Предложенията към него не закъсняват и собственикът на отбора от Формула 1 „Заубер-Петронас“ – Петер Заубер, му предлага мястото на тестпилот в отбора за сезон 2001 г.

Формула 1

Заубер

2002 
В дебютния си сезон във Формула 1 Фелипе Маса има за съотборник бившия шампион във Формула 3000 Ник Хайдфелд. В желанието си да се докаже, Маса прави няколко груби грешки, последвани от завъртвания. В края на сезона успява да събере 4 точки. Най-доброто му представяне е петото място в състезанието за Голямата награда на Испания на пистата „Каталуния“.

По-късно през сезона получава наказание да не участва в състезанието за Голямата награда на САЩ. В отбора на Заубер е заместен от Хайнц-Харалд Френцен. Маса се завръща, за да участва в състезанието за Голямата награда на Япония, но получава неприятната новина, че през следващия сезон на негово място в отбора ще участва Хайнц-Харалд Френцен.

2003 
След като му е отказано място в отбора на Джордан, Маса се съгласява да стане тестпилот в отбора на Ферари за сезон 2003 г.

2004 
Показвайки потенциал в отбора на Ферари и давайки знаци, че грешките, които е правил, са вече зад гърба му, Маса се завръща като основен пилот в отбора на Заубер-Петронас за сезон 2004 г., където негов партньор е Джанкарло Фисикела. Сезон 2004 г. е успешен за пилота, като Маса печели 12 от 34-те точки, които отборът спечелва през сезона. По време на сезона Маса записва най-доброто си постижение в кариерата – 4-то място, постигнато в състезанието за Голямата награда на Белгия.

2005 
През сезон 2005 г. Маса остава в отбора на Заубер, където негов съотборник става бившия световен шампион Жак Вилньов. Маса показва по-добри резултати от съотборника си на почти всяка писта.

Ферари

2006 

Интересът към него отново нараства и Маса подписва договор с отбора на Ферари за сезон 2006 г., където негов съотборник е Михаел Шумахер.

2007 
Сезон 2007 за Маса започва определно не по най-добрия начин. На квалификацията Гран При на Австралия пилотът има проблеми със скоростната кутия и трябваше да смени двигателя си за състезанието. Заради това той стартира от 22-ра позиция, заради този проблем и наказанието с десет места назад за смяната на двигателя. Заложи на статегия с едно спиране в бокса и завърши шести. Проблемите обаче продължиха и в Малазйзия, където пилотите на Макларън го изпреварват на първия завой. Маса изскача от пистата при опит да изпревари Луис Хамилтън и загуби още две места. Завършва на пето място. Въпреки това, сезонът започва да става по-добър и той спечели Гран При на Бахрейн и на Испания, като и на двете стартира от пъра позиция. Стюардите на състезанието в Канада решиха да дисквалифицират Маса за напускане на пит-лейна, докато свети червена светлина. След тази дисквалификация, той спечели още едно състезание – Гран При на Турция и завърши на подиум още шест пъти, като в последното състезание (Гран При на Бразилия той водеше през повечето време, но отстъпи мястото си на Кими Райконен, за да може той да спечели световната титла.

Маса завършва 2007 на четвърто място в шампионата при пилотите с 94 точки.

През октомври 2007 бразилецът продължи договора си с Ферари до 2010 година.

2008 
Маса преживя ужасен първи уикенд на третата си година във Ферари. Отборът, изненадващо, изглеждаше не влязъл в крак все още. Бразилецът бе четвъри на грида, а състезанието му беше дори по-неуспешно, защото се завъртя на първия завой на първата обиколка, по време на обиколка 26 се сблъска с Дейвид Култард и в края на краищата отпадна заради повреда в двигателя.

Нещата изглеждаха по-добре в Малайзия, когато той постигна първо място в квалификацията, половин секуннда пред съотборника си Кими Райконен, но самото състезание не протече така хубаво. Бразилецът водеше през първите 16 обиколки, но бе изпреварен от Райконен по време на пит-стоповете. Той все още бе в битката за победата и предследваше финландеца, но се завъртя в обиколка 31 и отпадна.

Маса отиде в Бахрейн (където спечели през 2007) без нито една точка. В падока дори се появиха слухове, че Ферари ще заменят бразилеца за пилота на Рено Фернандо Алонсо, които бяха обаче отхвърлени от президента на компанията, Лука Ди Мотедземоло. Маса доминираше през уикенда, но Робърт Кубица го победи в квалификацията и бразилецът трябваше да стартира от втора позиция. На страта Фелипе победи поляка още дори преди първия завой. Райконен скоро се придвижи до втора позиция, но не можа да повтори направеното в Малайзия. Маса беше много по-бърз и спечели блестяща победа, с 3 секунди преднине пред втория, с което постигна първите си точки през сезона.

В Испания Маса бе трети на квалификацията след Кими Райконен и Фернандо Алонсо. Той успя да изпревари Алонсо на старта и стана втори, което място запази и до края на състезанието.

Маса спечели пол-позишън на следващото състезание, Гран При на Турция. Той водеше от старта и запази първото си място по време на първите спидания в бокса. По средата на състезанието Люис Хамилтън обаче го изпревари. Оказа се обаче, че Макларън са избрали стратегия от три спирания за пилота си. След като британецът спря за трети път в бикса, Маса го изпревари и завърши на първо място в състезанието. Това бе трета победа за бразилеца на тази писта.

В Монако Маса успя да направи най-бърза обиколка в Q3 и взе пол-позишън, с което изненада самия себе си (по време на уикенда бе споменал, че не харесва пистата). По време на състезанието успя да наприв 15 секунди разлика пред втория, Кими Райконен, която обаче бе стопена, заради излизането на кола за сигурност. Скоро Кими бе извън битката за победта, заради наказание. След като колата за сигурност излезе от пистата Маса отново започна да се отдалечава пред Кубица, но за момент излезе от пистата и изгуби лидерството. Бразилецът изпревари поляка по време на спиранията в бокса, но заложилият на стратегия с един стоп Люис Хамилтън вече беше станал първи, далеч пред тях. По време на питстоповете на Маса му бе сложено гориво за цялото състезание и се бореше, държейки Кубица зад себе си. Обаче пистата изсъхна и бразилецът трябваше да влезе в бокса за сухи гуми, след което се върне трети на истата, зад Кубица и Хамилтън. Така завърши и състезанието. След него бразилецът коментира, че иммено грешна старатегия на отбора е отнела победата му (Ферари не очакваха дъждът да спре, а напротив, отново да завали).

По време на Гран При на Канада Маса направи най-лошата си квалификация за сезона и на грида бе шести. На пистата се появи кола за сигурност, заради инцидент с Адриан Сутил. Всички пилоти спряха в бокса, но Маса трябваше да го направи два пъти заради забавяне с маркуча за гориво, което го върна на пистата на 17-о място. Бразилецът тогава започна смела битка за връщане на позиции и успя все пак да завърши пети.

По време на Френското Гран При Маса бе втори на грида зад съотборника си Кими Райконен. Бе 3 – 4 секунди зад него по време на първата половина на състезанието. Обаче Кими имаше проблем с ауспуха на болида си и това позволи на Маса да го изпревари. Бразилецът по-късно призна, че ако финландецът не е имал този проблем, той той нямаше да може да спечели. Тази победа даде на Маса лидерството в шампионата, 2 точки пред Роберт Кубица, 5 пред Райконен и 10 пред Хамилтън. Маса бе първият бразилец, който водеше в шампионата след Аертон Сена през 1993 година.

По време на Гран При на Великобритания, нещата станаха много по-лоши за Маса. Той се класира девети в квалификацията, при това само заради неучастието на Робърт Кубица в третия квалификационен сегмент. По време на състезанието валеше ужасно силно и Маса се въртя половин дузина пъти и завърши 13-и, на 2 обиколки от победителя Луис Хамилтън. ГТова е най-лошият резултат на Маса от Гран При на Унгария през 2007 година, когато той беше 13-и.

Маса преживя сърцераздирателна загуба на Гран При на Унгария. На старта с великолепна манерва успя да изпревари Люис Хамилтън и Хейки Ковалайнен и поведе колоната в състезанието. Изглеждаше, че победата му е кръпа вързана, коогато точно 3 обиколки пред края двигателят му не издържа и гръмва.

Маса спечели с хеттрик (пол-позишън, обиколка и най-бърза обиколка) във Валенсия, Гран При на Европа. Единствената по-интересна ситуация покрая него от състезанието бе след първите пит-стопове. Тогава Маса излезе от бокса по същото време, когато Адриан Сутил минаваше покрай него и болидите им почти се докоснаха, но Маса пусна Сутил напред и след състезанието стюардите решиха да го накажат с 10 000 €, но той си запази победата. Бразилецът спечели десетата си победа на Гран При на Белгия, където завърши втори, но наказание на Люис Хамилтън с 25 секунди, му позволи да вземе и тази победа.

Маса взе пол-попизшън на първото нощно състезание ви сторията на Формула 1, Гран При на Сингапур. По време на състезанието, бразилецът, по време на спиране в бокса, след като бе видял зелена светлина от Ферари, остана с маркуча за говиро залепен за болида си и това го забави и го върна на последна позиция на пистата. По-късно му бе наложено наказание, което още повече провали състезанието му и той завърши извън зоната на точките.

По време на Гран При на Япония Маса бе пети в квалификацията. Междувременно неговият съперник за титлата взе първа позиция. По време на състезанието той се сблъска с Хамилтън след като британецът се опита да го ипревари. Заради този инцидент Маса получи наказание. В крайна сметка завърши състезанието 7-и.

По време на Гран При на Китай Макларън Мерцедес тотално доминираха над всички през целия уикенд. Маса бе трети на грида, зад съотборника си Райконен и пилотът на Макларън Люис Хамилтън. Британецът бе по-бърз от всички и спечели, а Маса бе пропуснат от съотборника си Кими Райконен, за да остана живи надеждите му за титлата. Преди последното състезание от сезона Маса бе 7 точки зад Хамилтън.

Маса остава оптимист за Гран При на Бразилия, последно състезание за сезона: „Със сигурност сме в трудна позиция, но знаем, че много неща могат да се случат по време на едно състезание“. Последните две години той бе завършил на първа и втора позиция на Интерлагос и казваше, че „Обикновено, когато се състезаваш у дома, го правиш по-добре“. В края на сезона ситуацията за Ферари бе следната: Маса трябваше да завърши първи или втори, за да запази шенсове за титла, а за да я спечели, Хамилтън трябваше да е извън първите пет. Маса спечели блестяща победа пред собствена поблика, отново с хеттирк. Състезанието да титлата продължи по последната обиколка. Няколко тура преди края на сезона заваля дъжд и всчики пилоти в челото влязоха в бокса, за да сменят гумите си с такива за мокра писта. Люис Хамилтън направи грешка и бе изпреварен от Себастиан Фетел, като това го върна на шеста позиция. Той обаче успя три завоя преди края да изпревари останалия със сухи гуми и едва държащ се на пистата Тимо Глок. Точно за 38 секунди изглеждаше, че Маса ще спечели титлата, но само една точка не му достигна за да го направи.

Сезон 2008 бе най-успешният за Маса и той постигна общо 6 победи, още 4 подиума, спечели 5 квалификации и направи 3 най-бързи обиколки.

През 2008 г. Маса завърши втори в класирането, с 97 точки след Хамилтън.

2009 
Фелипе Маса е първият пилот, избран от ръководството на Ферари, който да тества болида за сезон 2009 – F60 на тестовете в Муджело, на 12 януари 2009 г.

Инцидент в Унгария 
Въпреки многото километри, навъртяни с болида по време на предсезонните тестове, сезона се развива лошо за Ферари. Още по-лошо се развива за Фелипе, който по време на състезанието за Голямата награда на Унгария – 2009, е ударен в главата по време на квалификационна обиколка от пружина, излетяла от задното окачване на болида Браун ГП, управляван от Рубенс Барикело.

Пружината удря Маса в лявата страна на каската, точно над визьора. От удара Маса губи съзнание и се удря в предпазните ограждения на пистата с около 290 км/ч. Вследствие на тежкия удар, Фелипе получава тежка фрактура на черепа над лявото око, и е настанен по спешност в болница АЕК в Будапеща. Опериран е от известния хирург Робърт Верес. След операцията е поставен в изкуствена кома. В интервю пред репортерите, дадено в неделя вечер, опериралият го лекар казва, че Маса ще остане в изкуствена кома през следващите 48 часа, но ще бъде буден периодично през това време.

В интервю, дадено пред медиите след операцията, медицинският директор на болницата Петер Бажзо казва: "Фелипе Маса продължава да е с „опасност за живота“, но в стабилно състояние, въпреки „сигурността“ кояти ни дава резултатите от операциите, на множество фрактури, които има на черепа".

През цялото време в болницата до него е неговият брат, а от Бразилия спешно пристига бременната му в 5-ия месец съпруга Рафаела, заедно с майка му, баща му и личния лекар на семейството доктор Дино Алтман.

Кариера 
 2001 г. – тест пилот на отбора на „Заубер-Петронас“.
 2002 г. – официален пилот на отбора от Формула 1 „Заубер-Петронас“.
 2003 г. – тест пилот на отбора на „Ферари“.
 2004 г. – официален пилот на отбора от Формула 1 „Заубер-Петронас“.
 2005 г. – официален пилот на отбора от Формула 1 „Заубер-Петронас“.
 2006 г. – втори пилот в отбора на „Ферари“, където съотборник му е Михаел Шумахер.
 2007 г. – първи пилот на Ферари, съекипник с Кими Райконен.
 2008 г. – втори пилот на Ферари, съекипник с Кими Райконен.
 2009 г. – първи пилот на Ферари, съекипник с Кими Райконен.
 2010 г. – първи пилот на Ферари, съекипник с Фернандо Алонсо.
 2011 г. – втори пилот на Ферари, съекипник с Фернандо Алонсо.
 2012 г. – втори пилот на Ферари, съекипник с Фернандо Алонсо.
 2013 г. – втори пилот на Ферари, съекипник с Фернандо Алонсо.
 2014 г. – първи пилот на Уилямс, съекипник с Валтери Ботас
 2015 г. – първи пилот на Уилямс, съекипник с Валтери Ботас

Източници

Външни препратки 
 Официален сайт на Фелипе Маса
 Формула1 новини 

Бразилски пилоти от Формула 1
Родени в Сао Пауло